《秀野堂公宴韩慕庐先生扈跸还朝》
清代·吴廷桢

凤池潋滟水波平，画绣争看傍辇行。南济舟航随夏后，东巡笔辇领春卿。

移莲里第归鞍晚，飞盏家山赐醴清。裁诏余间方退食，绛帷弟子挟书迎。

作者简介：江苏长洲人，字山抡。康熙三十五年举人，以寄籍被黜。圣祖南巡，献迎銮诗，赐复举人。四十二年成进士。官左谕德。与修《佩文韵府》、《月令辑要》。工诗文。有《南村集》、《古剑书屋文钞》。